Na temelju članka 48. Zakona o lokalnoj i područnoj (regionalnoj) samoupravi („Službeni vjesnik Varaždinske županije“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 17. sjednici održanoj dana 15.srpnja 2019. godine, donosi

**ODLUKU**

**o davanju kapitalne pomoći**

**trgovačkom društvu Čistoća d.o.o. Varaždin**

**I.**

Općinsko vijeće Općine Vidovec suglasno je da se trgovačkom društvu Čistoća d.o.o. Varaždin, O. Price 13, OIB: 02371889218 dodijeli kapitalna pomoć u iznosu od 8.001,87 kn za potrebe kupnje nekretnina označenih kao čk.br. 5982 (dio), čk.br. 5983, čk.br. 6075, čk.br. 6076, čk.br. 6077, čk.br. 6078, čk.br. 6079 i čk.br. 5984/4 (dio) upisanih u zk.ul. 15658 sve k.o. Varaždin (u osnivanju), ukupne površine 11.857 m2 i kupoprodajne cijene od 1.185.700,00 kn.

**O b r a z l o ž e n j e**

Trgovačko društvo Čistoća d.o.o. iz Varaždina uputilo je Općini Vidovec, kao i ostalim jedinicama lokalne samouprave koje su vlasnice poslovnih udjela u navedenom društvu, zahtjev za dodjelu kapitalne pomoći potrebne za kupnju nekretnina označenih kao čk.br. 5982 (dio), čk.br. 5983, čk.br. 6075, čk.br. 6076, čk.br. 6077, čk.br. 6078, čk.br. 6079 i čk.br. 5984/4 (dio) upisanih u zk.ul. 15658 sve k.o. Varaždin (u osnivanju), obzirom da isto nema novčana sredstva dostatna za kupnju navedenih nekretnina.

Prijedlog trgovačkog društva Čistoća d.o.o. je da svaka jedinica lokalne samouprave sudjeluje u kupnji nekretnina navedenih u prethodnom stavku razmjerno postotku u kojem sudjeluju u društvu kao vlasnice poslovnih udjela. Slijedom navedenog, Općina Vidovec bi sudjelovala u kupnji predmetnih nekretnina davanjem kapitalne pomoći u iznosu od 8.001,87 kn.

Obzirom da su predmetne nekretnine nužne trgovačkom društvu Čistoća d.o.o. Varaždin za obavljanje primarne djelatnosti, Općinsko vijeće Općine Vidovec suglasno je sa davanjem kapitalne pomoći društvu u iznosu kako je navedeno u točci I. ove Odluke.

**II.**

Ova Odluka stupa na snagu danom donošenja.

KLASA: 363-01/19-01/11

URBROJ: 2186/10-01/1-19-02

Vidovec, 15. srpnja 2019.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek